|  |  |
| --- | --- |
| Dato | 1. november 2018 |
| Saksnr.: | 201825673-1 |
| Saksbehandler | Jørund Haugland |

|  |  |
| --- | --- |
| **Saksgang** | **Møtedato** |
| - | - |

Arbeidsplan VA 2021

**Sammendrag**

Arbeidsplan vann og avløp skal dekke Ingeniørvesenets behov for fornying og

utskifting av ledningsnett og mindre prosjekter innenfor vann- og avløpssektoren. I tillegg finansieres overordnet planlegging fra arbeidsplanen.

I budsjettet for 2021 er det foreslått bevilget kr 44 millioner til arbeidsplan vann og kr. 61 millioner til arbeidsplan avløp. Bevilgningen som her er foreslått er basert på gamle Kristiansand sine tidligere bevilgninger med en økning som gjenspeiler økt befolkning og økte rørlengder som følge av kommunesammenslåing. Resistansen av budsjettet for 2020 ønskes overført til 2021. Prognosene per dags dato tilsier at det vil gå i null, men endelige tall foreligger ikke før årsskiftet.

Det er utarbeidet et forslag til arbeidsplan for vann og avløp for 2021. Planen inneholder 34 prioriterte vannprosjekter og 31 prioriterte avløpsprosjekter. Det er prioritert prosjekter tilsvarende forventede bevilgninger. Dersom uforutsette forhold gjør det vanskelig å gjennomføre de prioriterte prosjektene forutsettes det at administrasjonen i slike tilfeller har fullmakt til å foreta omprioriteringer og gjennomføre uprioriterte prosjekter i stedet.

Unntaksvis hender det også at det oppstår uforutsette situasjoner i løpet av året hvor en får akutt behov for å gjennomføre arbeider som ikke er ført opp i arbeidsplanen. Det forutsettes at administrasjonen også i slike tilfeller har fullmakt til å foreta omprioriteringer.

Ved rehabilitering av vann og avløpsledninger forutsettes det som tidligere at det er anledning til å ta inn nye ledningsstrekk under arbeidets gang, dersom det viser seg at dette er nødvendig. Det opprettes hjelpekonti for hvert prosjekt.

**Forslag til vedtak**

Ingeniørvesenet gis fullmakt til å gjennomføre vann- og avløpsprosjekter i år 2021 med grunnlag i vedlagt forslag til arbeidsplan.

**Vedlegg:**

Arbeidsplan vann 2021  
Arbeidsplan avløp 2021  
Forslag vann 2021  
Forslag avløp 2021

Bakgrunn for saken

**Generelt**

Arbeidsplan vann og avløp skal dekke Ingeniørvesenets behov for fornying og utskifting av ledningsnettet og mindre prosjekter innenfor vann- og avløpssektoren. Arbeidsplanen blir for eksempel i noen grad benyttet til å finansiere pumpeanlegg og annet utstyr som har så stor verdi at det ikke kan finansieres av driftsbudsjettene eller at øremerkede midler til dette formålet ikke strekker til.

Arbeidsplanen utarbeides ved at Ingeniørvesenets medarbeidere melder inn aktuelle prosjekter. Plan- og prosjekt avdelingen i VA- enheten administrerer prosessen og i samarbeid med fagseksjonene prioriteres prosjektene med bakgrunn i tilstand på ledningsnettet, overordnede planer, behov for koordinering med andre prosjekter og behov for koordinering med vei og gatelys med mer.

Det har de siste årene vært mye fokus på fornying av vann- og avløpsledningene, kalt utskiftingstakten. Arbeidsplanen er hovedfinansieringskilde for fornying av ledningene. Imidlertid er det slik at det ofte må gjennomføres anlegg som ikke blir kategorisert som fornying. For eksempel nyetablering av ledningsstrekk. Arbeidsplanen finansierer også en del anlegg hvor det tidligere ikke har vært tilfredsstillende vann- og avløpsforhold.

På avløpssiden er det slik at dersom overvann og kloakk separeres, så er det bare den ene ledningen som blir registrert som fornyet. En økning av bevilgningen i arbeidsplanen vil derfor ikke automatisk føre til bedret fornyingstakt. Det vil avhenge av hvilke andre presserende oppgaver som dukker opp i det enkelte år. Over tid vil imidlertid økte bevilgninger medføre at man klarer å fornye mer. Forholdet mellom fornyelse og andre prosjekter er vist i tabellen.

I 2021 er det foreslått å bruke 95 % av bevilgningen til fornying av vannledningsnettet og 88 % av bevilgningen til fornying av avløpsnettet.

**Vann**

Til arbeidsplan vann er det meldt inn prosjekter for til sammen 122,2 millioner kroner. Det vil si at behovet er langt høyre enn bevilgningen. Det er prioritert prosjekter for 42,2 millioner kroner.

Prosjektene er fordelt på fire soner. Noen av vannprosjektene er prioritert fordi vannledningene ligger sammen med avløpsledninger som skal skiftes, eller motsatt.

I sone øst er det prioritert syv prosjekter på vann. Det skal utskiftes ett 430m langt strekk med dårlig vannledning i Bergtoras vei for å unngå ledningsbrudd. I Haumyrveien skal det skiftes ut 880m vann og avløp da dagens asbest rør er dårlige og har behov for fornying, prosjektet er startet i 2020 og avsluttes i 2021. I Vardåsveien skiftes det ut ett hovedstrekk for å fornye, men også for å oppdimensjonere rør for å sikre god brannvannskapasitet i området.

Det settes og av mindre beløp til prosjekt for å fornye enkelte rørstrekk som er dårlige og for å få helhet i vannforsyningen.

I sone sentrum er det prioritert seks prosjekter på vann. To av prosjektene er en bevilgning for å planlegge arbeid i Marviksveien og Vallhallagate da rørene her er svært dårlige og vil bli foreslått i fremtidige arbeidsplaner. På grunn av trafikkbilde på Lund kan man ikke starte mange store prosjekt parallelt så disse må vente til det øremerkede prosjektet på Marviksletta er ferdig. Det foreslås å skifte ut rør ved Marcus Thranes gate for å fornye dårlige rør. Gamle og dårlige rør ved Wilds Minne skole er foreslått utskiftet i 2021 da skolen skal bygges om og det vil passe bra å gjennomføre dette prosjektet mens skolen bygges om.

Det settes i tillegg av midler til å fullføre pågående anlegg i Østre Strandgate.

I sone Nord er det prioritert syv prosjekter på vann. Det settes av midler til å fullføre pågående arbeid i Eventyrveien, Setesdalsveien og Leirdalen. I tillegg søkes det om bevilgning til å skifte ut en gammel vannledning under jernbanen på Nodeland samt en mindre vannledning på Rosseland som har hatt flere brudd. På Skinnarsmoen søkes det om midler til ett større prosjekt med å skifte ut gamle dårlige rør som krever mye vedlikehold, dette vil også bidra til å løse ett problem i området med misfarget vann.

I sone Vest er det prioritert 9 prosjekter på vann. Det største prosjektet er i Gislemyrveien der 810 meter rør står klar for fornying på grunn av alder og tilstand. Prosjekt Nodenesveien har vært i arbeidsplanen til Søgne kommune tidligere da rørene er dårlige, og vannforsyningen i området er dårlig. Det søkes derfor om midler til å utføre dette prosjektet. I tillegg søkes det om midler til flere små prosjekter i sonen der rørene er laget av asbest med små dimensjoner eller MGA som er materialer som har vist seg å være dårlige at de bør utskiftes før de kollapser totalt.

**Avløp**

Til arbeidsplan avløp er det meldt inn prosjekter for til sammen 252,9 millioner kr. Det vil si at behovet er langt høyre enn bevilgningen. Det er prioritert prosjekter for 58,1 millioner kr.

En viktig føring når det gjelder arbeidsplanen avløp er at det skal leggs til rette for kortslutning av flest mulig septiktanker samt separering av avløp i Kvadraturen og på Lund. I år er det også prioritert prosjekter for å utbedre svake punkt på overvannsnettet som ble oppdaget etter flommen i 2018.

I sone øst er det prioritert seks prosjekter I Båsefjellveien er det mange dårlige rør som skal skiftes ut, dette koordineres og med utbygger i området. I Haumyrveien skal det skiftes ut 880m vann og avløp da dagens asbest rør er dårlige og har behov for fornying, prosjektet er startet i 2020 og avsluttes i 2021. Det skiftes og ut rør i Vardåsveien for å fullføre aktivt prosjekt samt noen nye overvannsrør videre opp i gaten for å få helhet i systemet.

I sone sentrum er det åtte prosjekter for avløp.

To av prosjektene er en bevilgning for å planlegge arbeid i Marviksveien og Vallhallagate da rørene her er svært dårlige og vil bli foreslått i fremtidige arbeidsplaner. På grunn av trafikkbilde på Lund kan man ikke starte mange store prosjekter parallelt så disse må vente til det øremerkede prosjektet på Marviksletta er ferdig. Det foreslåes å skifte ut rør ved Marcus Thranes gate for å fornye dårlige rør. Gamle og dårlige rør ved Wilds Minne skole er foreslått utskiftet i 2021 da skolen skal bygges om og det vil passe bra å gjennomføre dette prosjektet mens bygges om. Utenfor Egsveien pumpestasjon er det mye dårlige rør og løsninger som skal utbedres i forbindelse med oppgradering av stasjonen.

Det settes i tillegg av midler til å fullføre pågående anlegg i Østre Strandgate.

I sone Nord er det fem prosjekter på avløp. Det settes av midler til å fullføre pågående arbeid i Eventyrveien og Setesdalsveien. På Fidjemoen settes det av midler for å utbedre avløpsrør som driftsavdelingen melder å bruke mye resurser på å vedlikeholde. Det var forprosjekt på dette i 2020 som konkluderte med en konkret løsning.

I sone Vest er det ni prosjekter på avløp. Ved Tangvall ligger det en stor avløpsledning langs elva. Dersom elva eroderer ytterligere stør rørene i fare for å kollapse, det søkes derfor om midler for å erosjonssikre den.

Høllen pumpestasjon VA grøft er et prosjekt som har vært på agenda i Søgne fra før sammenslåing da rørene har behov for utskifting.

Det største prosjektet i sonen blir Gislemyrveien med sine 700m. Prosjektet ønskes gjennomført da rørene er mer eller mindre kollapset allerede.

Utenom dette settes det av mindre beløp til modellering av avløpsnett, arbeidsplan avløp, og utarbeiding av saneringsplaner.